राजनांदगांव जिले से इस साल चयनित दो शिक्षक इस बार भी खैरागढ़ विकासखंड के ही रहे। स्थानीय कन्या शाला में व्याख्याता पद पर कार्यरत कमलेश्वर सिंह पिछले 23 वर्षो से तथा प्रपा रविन्द्र कर्महे पिछले 38 वर्षो से शिक्षकीय क्षेत्र मे सक्रिय है। शिक्षा विभाग के साथ प्रौढ़ शिक्षा, औपचारिकेत्तर शिक्षा, पढऩा बढऩा आंदोलन जैसे शासकीय कार्यक्रमों में सक्रिय भागीदारी निभाने के साथ सिंह एवं कर्महें द्वारा स्वास्थ्य,एवं परिवार कल्याण, टीकाकरण अभियान, खेलकूद, युवा कल्याण विभाग द्वारा संचालित होने वाले ग्रीष्मकालीन प्रशिक्षण शिविरों, ब्लाक जिला और राज्य स्तरीय कबडडी प्रतियोगिता के आयोजन मे प्रमुख भूमिका निभा चुके है। राष्ट्रीय सेवा योजना नेहरू युवा संगठन के माध्यम से राष्ठ्रीय एकता साम्प्रदायिक सदभावना शिविरों के माध्यम से युवा गतिविधियों, सांस्कृतिक, साहित्यिक कार्यक्रमों समाज उत्थान और कमजोर वर्गो के लिए संचालित कार्यक्रमो के प्रचार प्रसार करने, दिव्यांग, वृद्धजन निराश्रितो की सुरक्षा को बढ़ावा देने जैसे क्षेत्रो मे भी कमलेश्वर सिंह एवं रविन्द्र कर्महे की महती भूमिका रही। महिला समूहों के गठन की प्रक्रिया शुरू होने के दौरान मंहिलाओ को समूहो से जोडऩे, समूहो का पंजीयन कराने, स्वर्णजयंती स्वरोजगार योजना, महिला सशक्तिकरण पंचायतराज सशक्तिकरण ग्राम सभा मे महिलाओ की एक तिहाई भागीदारी सुनिश्चित करने प्रशिक्षण मे विशेष सहभागिता निभाई। सामाजिक कुरीतियो के खिलाफ जागृति लाने, नशा विरोधी, बाल विवाह विरोध, जैसे कार्यक्रम में भी बेहतर सहभागिता और क्रियान्वयन विशेषता रही। भारत सरकार द्वारा जारी पर्यावरण जागरूकता अभियान में भागीदारी रही।